open-index/open-wikipedia-markdown huggingface dataset:
Okawachi vannkraftverk

**Okawachi vannkraftverk** er et pumpekraftverk ved byen Okawachi midt i elva Kanzaki, plassert midt i prefekturet Hyogo nordvest for Kobe i Japan. Fra november 2007 er byen Okawachi sammenslått med Kanzaki og heter heretter Kamikawa.

Kraftverket drives med pumpeverk for kraftproduksjon. Installert effekt er om lag 1&nbsp;280 MW fordelt på fire Francis-turbiner, og anlegget stod ferdig i 1993 med utvidelse fra 1995. ***Hase-demningen*** danner øvre reservoar, og høydeforskjellen (hydraulic head) er 411-432 meter.

## Referanser


## Eksterne lenker
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
* Mitsubishi - presentasjon av teknologi i pumpekraftverk.
Shin-Takasegawa vannkraftverk

**Shin-Takasegawa vannkraftverk** er et pumpekraftverk ved elva Fudōsawa langt nordvest i prefekturet Nagano i det sentrale Japan, som drives med pumpeverk for kraftproduksjon. Kraftverket er plassert i Chubu-Sangaku nasjonalpark og opereres av Installert effekt er om lag 1&nbsp;280 MW, fordelt på fire turbiner. Anlegget ble tatt i bruk i 1980, med utvidelse i 1998. 

***Takase-demningen*** er en steinfyllingsdam av  176 m høyde og danner anleggets nedre reservoar på 76,2 millioner m³, mens øvre reservoar på 32,5 millioner m³ dannes av en 125 meter høy steinfyllingsdam som ligger litt lengre oppe i samme elv. Operatør er *Tokyo Electric Power Company*.

Fallhøyden (hydraulig head) er på 229 meter.

## Referanser


## Eksterne lenker
* 
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
* Mitsubishi -�presentasjon av teknologi i pumpekraftverk.
* IEA - Tokyo Electrical Power Company's pumpekraftverk, beskrivelse, kart og bilder.
Okuyoshino vannkraftverk

**Okuyoshino vannkraftverk** er et vannkraftverk i Okuyoshino-dalen ved byen Tosa, langt nord i prefekturet Kochi i Japan, som drives med pumpeverk for kraftproduksjon. Det er den svært korte sideelva Okuyoshino til elva Yoshino midt på øya Shikoku som er regulert og gir kraft til anlegget. Installert effekt er om lag 1&nbsp;206 MW, fordelt på seks turbiner/generatorer fra  Toshiba installert i 1979. Den ene av reservoarene er knyttet til ***Asahi-demningen***. 

Fallhøyden (hydraulic head) er på 505 meter.

## Referanser


## Eksterne lenker
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
* Toshiba – «Hydro Generators», inkludert perspektivskisse av Okuyoshino-generatorene (side 8).
Matanoagawa vannkraftverk

**Matanoagawa vannkraftverk** er et vannkraftverk i Japan, ved elva Doyo i distriktet Shinjo (Shingo) helt nordvest i prefekturet Okayama på sørvestre Honshu. Anlegget er et  pumpekraftverk for kraftproduksjon fra to reservoarer. Installert effekt er om lag 1&nbsp;200 MW, og anlegget stod ferdig i 1999.

***Doyo-demningen*** er en steinfyllingsdam som regulerer det ene av reservoarene som forsyner Matanoagawa vannkraftverk. Hele anlegget opereres av *Chugoku Electric Power Company*.

Fallhøyden (hydraulic head) er på 489 meter.

## Eksterne lenker
* 
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
Tamahara vannkraftverk

**Tamahara vannkraftverk** er et vannkraftverk ved elva Tone nord i prefekturet Gunma i det sentrale Japan, nord for Tokyo. Det drives med pumpeverk for kraftproduksjon fra to reservoarer. Installert effekt er om lag 1&nbsp;200 MW, og anlegget stod ferdig i 1986. Nord for dette verket ligger Yagisawa vannkraftverk, og begge to er eid av *Tokyo Electric Power Company*.

***Tambara-demningen*** er det ene av to reservoarer, og er en 116 meter høy steinfyllingsdam som demmer opp 14,8 millioner m³ vannmasser. Det nedre reservoaret er naturlig og ikke oppdemmet.

Fallhøyden (hydraulig head) er på 518 meter.

## Eksterne lenker
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.

* IEA - Tokyo Electrical Power Company's pumpekraftverk, beskrivelse, kart og bilder.
Imaichi vannkraftverk

**Imaichi vannkraftverk** er et vannkraftverk næ byen Imaichi i sentral-vestlige deler av prefekturet Tochigi i det sentrale Japan, nord for Tokyo. Anlegget drives som pumpekraftverk for kraftproduksjon fra to reservoarer. Installert effekt er om lag 1&nbsp;050 MW, og anlegget stod ferdig i 1988 med utvidelser i 1991.

Øvre demning er en 97,5 meter høy steinfyllingsdam med et reservoar på inntil 7,07 millioner m³ vannmasser. Nedre reservoar reguleres av ***Imaichi-demningen*** som er en 75,5 meter høy gravitasjonsdam i betong, og demmer opp inntil 9,1 millioner m³ vannvolum.

Vassdraget som utnyttes er Tone-vassdraget, via elvene *Ta* og *Omoi*, som renner ut i *Kinu*, ei norsøstlig sideelv til Tone.

Fallhøyden (hydraulic head) er på 524 meter.

## Eksterne lenker
* 
* IEA - Tokyo Electrical Power Company's pumpekraftverk, beskrivelse, kart og bilder.
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
Kazunogawa vannkraftverk

**Kazunogawa vannkraftverk** er et pumpekraftverk 11&nbsp;km fra byen Ōtsuki, ved elva Kazunogawa langt nordøst i prefekturet Yamanashi i Japan, 150&nbsp;km vest for Tokyo. Anlegget drives med pumpeverk for kraftproduksjon. Installert effekt er om lag 1&nbsp;600 MW fordelt på fire turbiner *(Kazunogawa 1 + 2)*, og anlegget stod ferdig i 1999, etter seks års bygging. Den er plassert i det 65 millioner år gamle Shimantolaget (Shimanto Strata) av sandstein.

***Kazunogawa-demningen*** danner øvre reservoar høyt oppe i fjellene Kantō-sanchi. Dette er en 87 m høy steinfyllingsdam, mens nedre reservoar dannes av den 105 meter høye betong-gravitasjonsdammen ***Kadonogawa-demningen***, i elva Kadano. Høydefallet (head) er på 714-782 meter avhengig av vannstand, hvilket er blant de høyeste såkalte "rated head" i verden.

## Referanser


## Eksterne lenker
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
* Power-Technology – «Kazunogawa Hydroelectric Power Plant, Japan».
* Kumagaigume Co - S Shikama: «Civil Works in Japan for Cavern Construction».
* IEA - Tokyo Electrical Power Company's pumpekraftverk, beskrivelse, kart og bilder.
Shiobara vannkraftverk

**Shiobara  vannkraftverk** er et vannkraftverk langt nord i prefekturet Tochigi i det sentrale Japan, nord for Tokyo. Demningene står i elva Sabi, ei bielv til Naka. Anlegget drives som pumpekraftverk for kraftproduksjon fra to reservoarer. Installert effekt er om lag 1&nbsp;050 MW, og anlegget stod ferdig i 1994.

Øvre demning er en 90,5 meter høy steinfyllingsdam med et reservoar på inntil 11,9 millioner m³ vannmasser. Nedre reservoar reguleres av ***Sabigawa-demningen*** som er en 104 meter høy gravitasjonsdam i betong, og demmer opp inntil 10,5 millioner m³ vannvolum.

## Referanser


## Eksterne lenker
* 
* Mitsubishi – presentasjon av teknologi i pumpekraftverk.
* IEA - Tokyo Electrical Power Company's pumpekraftverk, beskrivelse, kart og bilder.
Okuyahagi II vannkraftverk

** Okuyahagi II vannkraftverk ** er et pumpekraftverk som nytter to reservoarer i vassdraget Yahagi ved Toyone øst for millionbyen Nagoya i  prefekturet Aichi, i det sentrale Japan på Honshu. Installert effekt er om lag 780 MW. ***Tominaga-demningen*** er en betong gravitasjonsdam og regulerer det ene av anleggets to reservoarer. Like nedenfor i samme vassdrag ligger Okuyahagi I vannkraftverk. Begge eies av *Chubu Electric Power Company*.

## Eksterne lenker
* Chubu EP Co – oversikt over selskapets kraftanlegg.
* Chubu EP Co - kart over selskapets kraftanlegg og overføringsnett i Gifu-prefekturet.
Gunvald Hermundstad

**Gunvald Hermundstad** (født 1953) er en norsk psykolog og faglitterær forfatter. 

Han ble cand.psychol. ved Universitetet i Oslo i 1980 og ble godkjent spesialist i klinisk psykologi ved Norsk Psykologforening 1986. 

Han har skrevet en rekke bokanmeldelser og artikler i fagtidsskrifter, bidratt til antologier, og skrevet to bøker: *Østenfor sol og vestenfor måne – Psykoanalytiske tolkninger av nordiske og germanske eventyr, sagn og myter* (1995), og *Psykiatriens historie* (1999). Hermundstad har også redigert Knut Hamsuns polemiske skrifter (1998). I dag arbeider Hermundstad som psykolog i privat praksis i Oslo.

## Eksterne lenker
* Gunvald Hermundstad: ''Sensurforsøket'' om Gabriel Langfeldts diagnostisering av Knut Hamsun i rettsoppgjøret etter krigen
Kuroda-demningen

** Kuroda-demningen ** er en demning og et vannkraftverk i Japan, i byen Toyota i prefekturet Aichi på Honshu. Installert effekt er om lag 315 MW.

Til demningen er det også knyttet et annet kraftverk via pumpeverk – Okuyahagi vannkraftverk.

## Eksterne lenker
*
Shintoyone vannkraftverk

**Shintoyone vannkraftverk** er et pumpekraftverk ved elva Tenryu i Aichi-prefekturet, øst for Nagoya på Honshu i det sentrale Japan. Kraftverket nytter kraft fra to separate reservoarer, og pumper vannmengder fra nedre til øvre reservoar ved lav etterspørsel. Installert effekt er om lag 1&nbsp;120 MW, og anlegget stod ferdig i 1972. 

** Shintoyone-demningen ** er en buedam som er i alt 116,5 meter høy, og 311 meter lang i landsbyen Toyone i prefekturet Aichi på Honshu. Sammen med ***Sakuma-demningen***, en gravitasjonsdam i betong, leverer den kraft til anlegget. Hovedbruken av Sakuma-dammens vannkraft er derimot Sakuma vannkraftverk (350 MW).

Fallhøyden (hydraulig head) er på 203 meter.

## Eksterne lenker
* 
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
Okutataragi vannkraftverk

**Okutaragi vannkraftverk** er et pumpekraftverk i prefekturet Hyōgo i det vestlige Japan nord for Kobe. Det drives med pumpeverk for kraftproduksjon knyttet til elva Tataragi, ei sideelv til Kako-gawa. Installert effekt er om lag 1&nbsp;240 – 1&nbsp;932 MW fordelt på seks turbiner, og anlegget stod ferdig i 1975, med utvidelse i år 2000. Det opereres av *Kansai Electric Power Company*. 

Det øvre reservoaret reguleres av ***Tataragi-demningen***. Høydeforskjellen (hydraulic head) mellom dette og selve kraftstasjonen er 387 – 425 meter.

## Referanser


## Eksterne lenker
* 
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
* Mitsubishi – presentasjon av teknologi i pumpekraftverk.
Don’t Play Your Rock’n’Roll to Me

**«Don't Play Your Rock'n'Roll to Me»** er en popsang med melodi og tekst av Nicky Chinn og Mike Chapman. Det britiske glamrockbandet Smokie har spilt inn sangen. Den ble utgitt på single samt på LP-platen *Changing All the Time* RAK SRAK&nbsp;517 i 1975.

## Norsk versjon
Steinar Fjeld har skrevet norsk tekst. Den norske tittelen er «Spill ikke rock'n'roll for meg». Septimus har spilt inn sangen. Den ble utgitt på LP-platen *Septimusikk 1* (Talent TLS&nbsp;3009) i 1976.

## Listeplasseringer
 
 
## Referanser
Yahagi-demningen

** Yahagi-demningen ** er en demning og et vannkraftverk i Japan, nær storbyen Toyota i prefekturet Aichi på Honshu. 

Demningen er i alt 100 meter høy, og 323 meter lang. Den stod ferdig i 1970, etter utbygging siden 1962.

## Referanser


## Eksterne lenker
*
Anoeciidae

* *[[Aiceona]]*
* *[[Anoecia]]*
* *[[Krikoanoecia]]*

**Anoeciidae** er en gruppe med plantelus som hører til gruppen bladlus (i vid forstand), Aphidomorpha. De er insekter med sugende munndeler og hører til i den store gruppen nebbmunner. 

## Utseende

## Levevis
Slektene *[[Aiceona]]* og *[[Anoecia]]* har ganske forskjellig levevis og det er usikkert om denne familien utgjør en monofyletisk gruppe. *[[Aiceona]]-*artene, som lever i Øst-Asia, lever på trær i laurbærfamilien (Lauraceae) og har ikke vertsveksling. Et uvanlig trekk er at kjønnede individer blir produsert kontinuerlig, og at disse vanligvis har vinger (hos nesten alle andre bladlus produseres de bare til visse tider og er vingeløse). *[[Anoecia]]-*artene har vertsveksling og veksler mellom kornell (*Cornus* spp.) og gress. De kjønnede individene blir bare produsert til visse tider og er vingeløse.

## Systematisk inndeling

* ordenen Nebbmunner, Hemiptera
** underordenen Plantelus, Sternorrhyncha
*** gruppe Aphidomorpha
**** overfamilien bladlus, Aphidoidea
***** familien Anoeciidae
****** slekten *[[Aiceona]]* – Øst-Asia
****** slekten *[[Anoecia]]* Koch, 1857 – 14 arter i Europa. I Norden:
******* *[[Anoecia corni]]* (Fabricius, 1775) – funnet i Norge
******* *[[Anoecia major]]* Börner, 1950 – funnet i Norge
******* *[[Anoecia vagans]]* (Koch, 1856) – finnes i Sverige og Finland, ikke sikkert funnet i Norge
******* *[[Anoecia zirnitsi]]* Mordvilko, 1931 – finnes i Sverige og Finland, ikke sikkert funnet i Norge
******* *[[Anoecia pskovica]]* Mordvilko, 1916 – finnes i Sverige
****** slekten *[[Krikoanoecia]]* Zhang & Qiao – én nybeskrevet art fra Kina

## Kilder
* Anoeciidae på Tree of life
* Fauna Europaea, utbredelsesdatabase over europeiske dyr 
## Eksterne lenker
*
Mecklenburgisch-Vorpommersch

**Mecklenburgisch-Vorpommersch** er en dialektgruppe av østlavtysk som blir overveiende snakket i delstaten Mecklenburg-Vorpommern i Tyskland. Disse dialektene er svært like og har ingen skarpe dialektgrenser, men mer flytende overganger.
Mark-Brandenburgisch

**Brandenburgisch** eller **Märkisch** er en dialekt som tales i Tyskland i de nordlige og vestlige delene av delstaten Brandenburg (regionene Uckermark, Prignitz og Mittelmark samt i Sachsen-Anhalt (Altmark).

Språkområdet kan ytterligere bli delt i Nord-Märkisch (Stendal, Wittenberge, Prenzlau) og Mellom-Märkisch (Brandenburg an der Havel).

Den blir beskrevet som Markgrevskapet Brandenburgs plattyske dialekt, men den har blitt meget påvirket av østmellomtyske dialekter og av standardtysk. Med dannelsen av Berlins hovedstadsområde har den originale brandenburgische dialekten sammen med berlinerisch formet den lokale dialekten berlin-brandeburgerisch, som i dag blir betraktet som en østmellomtysk undergruppe. Spredningen av berlin-brandeburgisch inni det märkische språkområdet er en pågående prosess.

## Referanser
Sakuma-demningen

** Sakuma-demningen ** er en demning og et vannkraftverk i Japan, i elva Tenryū som er grenseelv mellom prefekturet Shizuoka og Aichi, nær landsbyen Toyone på Honshu. Installert effekt i ***Sakuma vannkraftverk*** er om lag 400 MW, og anlegget stod ferdig i 1972. 

Demningen leverer litt kraft til Shintoyone vannkraftverk (1&nbsp;200 MW), som får hovedkraften fra Shintoyone-demningen. Av Sakuma-dammens vannkraft går mesteparten (350 MW) til Sakuma vannkraftverk.

Demningen er en av Japans høyeste, med 155,5 meters høyde og en lengde på 293,5 m. Den stod ferdig i 1957 etter fem års anleggsarbeider. Den er også blant de største tradisjonelle dam-kraftverkene i landet, de fleste andre, større vannkraftverk i Japan er pumpekraftverk.

## Eksterne lenker
*
Kristine Wilhelmsen

**Kristine Wilhelmsen** (født 1. mai 1969)  er en norsk scenograf. Hun har laget scenografien og dekoren i flere norske kort- og reklamefilmer samt i spillefilmene *[[De usynlige]]* (2008), *[[Yatzy (film)|Yatzy]]* (2009) og storfilmen *[[Kongen av Bastøy]]* (2010).

## Eksterne lenker
* 
* Nettpresentasjon med bildeeksempler og cv
* Filmografi på filmfront
* Intervju i Aftenposten
Frustrerte fruer sesong 4

**[[Frustrerte fruer]] sesong 4** fortsetter fra der sesong 3 sluttet.

## Medvirkende
### Faste karakterer
* Susan Mayer | Teri Hatcher
* Lynette Scavo | Felicity Huffman
* Bree Van De Kamp | Marcia Cross
* Gabrielle Solis | Eva Longoria
* Edie Britt | Nicollette Sheridan
* Carlos Solis | Ricardo Antonio Chavira
* Julie Mayer | Andrea Bowen
* Tom Scavo | Doug Savant
* Orson Hodge | Kyle MacLachlan
* Katherine Mayfair | Dana Delany
* Mary Alice Young | Brenda Strong
* Mike Delfino | James Denton
* Andrew Van De Kamp | Shawn Pyfrom

### Ellers medvirkende

* Dylan Mayfair | Lyndsy Fonseca
* Danielle Van De Kamp | Joy Lauren
* Porter Scavo | Shane Kinsman
* Preston Scavo | Brent Kinsman
* Parker Scavo | Zane Huett
* Penny Scavo | Darian Pinkerton
* Kayla Huntington Scavo | Rachel Fox
Bjarne Sandemose

__NOTOC__
**Bjarne Walter William Sandemose** (1924–2013) var en norsk filmmann, kjent for sine oppfinnelser til Ivo Caprino-filmene.

Han var sønn av Aksel Sandemose (1899–1965) og flyttet med familien til Norge i 1929.  Han ble selvlært smykkekunstner (tinn, glass) hos Gunnar Havstad som var nabo på Blylaget, og tinnsmed. Andre han lærte hos var Edvard Munch, Rolf Nesch og Guy Krohg, samt Sigurd Winge som han hjalp med frisen for Verdensutstillingen i New York 1939.  Etter den andre verdenskrig var han også i København og lærte, samt i Paris der han ble kjent med filmmannen Mattis Mathiesen.

Etter hvert ble han Ivo Caprinos primære tekniske støttespiller i produksjonen av animasjonsfilmer ved Caprinos studio på Snarøya, bygget 1952.  Sandemose laget kulisser og tekniske innretninger, samt en del kompliserte kamera som supervideografen. Hans kanskje mest kjente kreasjon er de fire utgavene av Il Tempo Gigante på 70-tallet, som ble brukt i Kjell Aukrust-filmen Flåklypa Grand Prix.

Sandemose ble kjent med Ivo Caprinos kusine Sigrid Bryn og hans første tekniske bidrag var til kortfilmen *[[Tim og Tøffe]]* (1948). Året etter kom en Storm P-inspirert *Perpetuum Mobile* (1949), en sigarettmaskin til en reklamefilm. Han samarbeidet også med Nils R. Müller fra 1952, og de to sammen med Sverre Bergli drev firmaet *Müller & Jacobsen Teknik*.

Sandemose var med i filmteamet som laget Shetlandsgjengen (film) i 1954. Bortsett fra Veslefrikk med fela (film) var han med på alle Caprinofilmene, herunder *[[Klatremus i knipe]]* (1955), *[[Karius og Baktus (film)|Karius og Baktus]]* (1954), *[[Reve-enka]]* (1962), *[[Papirdragen]]* (1963), *[[Sjuende far i huset]]* (1966) og *[[Gutten som kappåt med trollet (dukkefilm)|Gutten som kappåt med trollet]]* (1967).

Bjarne Sandemose giftet seg i 1950 med danseren Sigrid (Siri) Gude Bryn (1922–1999). Hun var datter av patentingeniør Alf Bonnevie Bryn og Sigrid Gude, som igjen var sønnedatter av Hans Gude som også var oldefar til Ivo Caprino.

Bjarne og Sigrid fikk datteren Iben Sandemose (1950) som skrev summarisk og biografisk i bildebøkene *Det vokser ikke hvitløk på Skillebekk* (1986) og *Ugler i Sandermosen* (Cappelen, 1999). Med datteren utformet han premien i Bokkunstprisen. Barnebarnet Mikkel Sandemose er også filmmann.

## Premier
* Amandaprisen (hederspris) 1995 med Ivo Caprino

## Referanser


## Kilder
* aftenposten.no: Flåklypa-oppfinner er død

## Eksterne lenker
*
Kurobe-demningen

** Kurobe-demningen ** er en demning og et vannkraftverk ved den nordgående elva Kurobe i Japan, i distriktet Tateyama i prefekturet Toyama på Honshu. Installert effekt er om lag 335 MW. Den ble innviet i 1963.

Demningen er 183 meter høy, og er dermed Japans største vannkraftdam. Den demmer opp Kurobesjøen, et reservoar på 200 millioner m³ vann. Anlegget opereres av *Kansai Electric Power Company*.

## Eksterne lenker
*
Butjønnseter

**Butjønnseter** ligger på nordre del av Blefjell, også kalt Storeble. Den tidligere setra kan nås ved å benytte siste (nordligste) avkjørsel fra Numedalen, den såkalte Storebleveien. Dette er en bomvei, der det bare kan benyttes kredittkort.

Butjønnseter ligger ved Storebleveiens endepunkt, 804 m over havet. Her er det parkeringsplass, og herfra går det stier til Kroktjønn og videre til Åklinuten. Siste del av stien til Åklinuten er dårlig merket. Noen hundre meter sør for parkeringsplassen går det også merket sti til Eriksbu via den private bomveien til Hukasætra. Om vinteren går det skiløype fra Butjønnseter til bl.a. Mesetre (Meseter). Det går ofte også scooterspor til Kroktjønn og videre til Eriksbu.


Fil:Butjonn.JPG|Oversikt Butjønnseter 
Fil:Butjonns.JPG|Gammelt fjøs på setervollen
Fil:Butønnseter.JPG|Høst ved Butjønnseter
Fil:ButjonnseterVinter.JPG|Vinter ved Butjønnseter
Liste over artister som har spilt i Drammenshallen

**Liste over artister som har spilt i Drammenshallen** er en kronologisk liste over artister som har spilt i Drammenshallen.

Avlyste konserter: Meat Loaf (1986), Tina Turner (1987)

## Referanser


## Eksterne lenker
* Konserteventyret i Drammen (artikkel i Drammens Tidende, publisert 29.8.2009)
Love Letters in the Sand

**«Love Letters in the Sand»** er en amerikansk populærmusikksang med melodi av  J. Fred Coots og tekst av Nick Kenny samt Charles Kenny, som blant annet ble gjort kjent av Pat Boone.  Sangen ble publisert i 1931 og var løselig basert på en komposisjon fra 1881, «The Spanish Cavalier».

Ted Black's Orchestra (med orkesterlederen som vokalist) hadde den første store slageren med denne sangen på Victor 22799.

Coverversjonen til Pat Boone med Billy Vaughn's Orchestra ble en stor slager i juni og juli 1957 og lå fem uker øverst på Billboard Hot 100-singlelisten med totalt 34 uker på listen.

Boones versjon nådde den britiske singlelisten 6. juli 1957 og lå der i 21 uker med nummer to som høyeste plassering.

Engelske Vince Hill med Eddie Lester Singers kom inn på den britiske singlelisten 30. september 1967 og lå der i ni uker med nummer 23 som høyeste plassering. Platens betegnelse var Columbia DB 8268. Arrangør og dirigent var Johnny Harris. Produsent var Bob Barratt.

## Norske versjoner

Juul Hansen og I. Eriksen har skrevet norske tekster. I Hansens versjon heter den «Kjærlighetsbrev i sand». I Eriksens versjon bærer den tittelen «Kjærlighetsbrev til deg».

### Innspillinger

De to HMV-platene er samme innspilling.

Produsent for innspillingen med Torry Enghs var Bjørn Langli.

## Referanser
Miguel Cabanellas

**Miguel Cabanellas Ferrer** (1872–1938) var en spansk offiser før og under den spanske borgerkrigen. 

Cabanellas var en kavalerioffiser, og som major organiserte han opprettelsen av *regulares*-enheter (marokkanske soldater i den spanske hæren). I 1921 deltok han i gjenerobringen av Rif etter slaget ved Annual. Han ble forfremmet til brigadegeneral og dro som en militær utsending til Menorca. Miguel Primo de Rivera overførte ham til reservestyrkene i 1926, noe som førte til å bli med i et opprør i 1929. 

For hans støtte til republikanerne ble han 17. april 1931 utnevnt av republikkens provisoriske regjering til øverstkommanderende for Andalucía. Senere ble han utnevnt til kommandør over soldatene i Marokko og overtok José Sanjurjos stilling i Guardia Civils hoveddirektorat. I 1934 var han en av det radikale republikanerpartiets delegater. I juli 1936 var han kommandøren for en divisjon i Zaragoza, hvor han 19. juli erklærte sin støtte til nasjonalistene. På grunn av hans ansiennitet ble han president for den nasjonale forsvarsjuntaen som 28. juli erklærte Francisco Franco som overhode for regjeringen og generalissimo, selv om Cabanellas var den eneste som var uenig i dette valget. Han var senere hærens sjefsinpektør fram til sin død i 1938.

## Referanser
Indalecio Prieto

**Indalecio Prieto Tuero** (født 30. april 1883 i Oviedo, død 11. februar 1962 i Ciudad de México) var en spansk sosialistisk politiker og en av lederne for Partido Socialista Obrero Español, det spanske sosialistpartiet, i årene før og under den andre spanske republikk.

## Referanser
Beretta AR70/90

**Beretta AR70/90** er en gassoperert automatrifle og har vært standardvåpen i det italienske militære siden 1990.

Den er kamret for patroner i kaliber 5,56 x 45 mm NATO. Den har sikter for granatutskyting, og kan bli påmontert granatkaster. 

## Varianter

## Se også
*Liste over automatgeværer

## Eksterne lenker
* Modern firearms – Beretta AR-70/223 and AR-70/90 assault rifle (Italy)
3. etappe av Vuelta a España 2009

**3. etappe av Vuelta a España 2009** ble kjørt 31. august 2009 og gikk fra Zutphen til Venlo. Rittet forsatte i Nederland med nok en flat etappe. Lars Boom fra Rabobank, Jesús Rosendo fra Andalucía-Cajasur og Vacansoleils Johnny Hoogerland gikk i et tidlig brudd og hadde på det meste en ledelse på over 10 minutter. Etter 92 km kjørte rytterne inn i Tyskland for første gang i rittets historie, med bruddet 7 minutter og 30 sekunder foran hovedfeltet. Hovedfeltet hadde full kontroll på rytterne i front, og kjørte inn Boom og Hoogerland etter 159 km, mens Rosendo støtet fra sine to bruddkammerater like før de ble innhentet. Spanjolen gjorde et ærlig forsøk, men måtte kaste inn håndkleet rundt 12 km før mål. Derfra handlet alt om spurtlagene. Quick Step satt opp farten mens Columbia prøvde å posisjonere sin spurtkaptein André Greipel. Tilslutt viste det seg å være Greipels opptreker Greg Henderson som trakk det lengste strået i spurten. Dette var New Zealands andre etappeseier i Vueltaen, den første ble vunnet av Paul Jesson i 1980. Dette var Hendersons største seier på landeveissykkelen frem til da. 

## Klatre- og spurtpoeng

### 1. spurt (Kellen)
Etter 104,5 km

### 2. spurt

Etter 152,9 km

### Målgang (Venlo)

## Referanser


## Eksterne lenker
*  Etappeside  på lavuelta.com 
*  Etappeside  på lavuelta.com 
*  Etappeside  på lavuelta.com
Hormaphididae

* *[[Aleurodaphis]]*
* Cerataphidini
* Nipponaphidini
* Hormaphidini

**Hormaphididae** er en gruppe med plantelus som hører til gruppen bladlus (i vid forstand), Aphidomorpha. De er insekter med sugende munndeler og hører til i den store gruppen nebbmunner. De utmerker seg særlig ved at mange arter har spesielle, sterile soldat-individer som forsvarer kolonien.

## Utseende

## Levevis
De fleste Hormaphididae har vertsveksling mellom en primær-vertsplante der de danner galler og en sekundær-vertsplante, men noen har bare det ene eller det andre. Gruppen Hormaphidini har som primærvert busker i slekten *[[Trollhassel|Hamamelis]]* (trollhasselfamilien), mens Cerataphidini har som primærvert busker og trær i slekten *[[Styrax]]* (styraksfamilien). Sekundærvertene er mer varierte og omfatter blant andre gress og palmer. Mange av artene har egne soldat-kaster, særlig i gallene på primærverten, men noen også i stadiene som lever på sekundærverten. Disse er sterile, større enn de andre og har ofte skarpe horn på forkroppen som de bruker til å stikke fiender. De kan også slåss med artsfrender. En spesiell atferd hos denne gruppen er at honningduggen som de skiller ut, blir formet til kuler og pakket inn i voks, før den blir kastet ut av gallen. Dette hindrer at bladlusene drukner i sine egne ekskreter.

## Systematisk inndeling / europeiske slekter

* ordenen Nebbmunner, Hemiptera
** underordenen Plantelus, Sternorrhyncha
*** gruppe Aphidomorpha
**** overfamilien bladlus, Aphidoidea
***** familien Hormaphididae
****** slekten *[[Aleurodaphis]]* – trolig søstergruppen til resten av familien
****** gruppen Cerataphidini – ca. 80 arter fordelt på åtte slekter
******* slekten *[[Astegopteryx]]*
******* slekten *[[Pseudoregma]]*
******* slekten *[[Ceratovacuna]]*
******* slekten *[[Chaitoregma]]*
******* slekten *[[Ceratoglyphina]]* van der Goot
******* slekten *[[Glyphinaphis]]*
******* slekten *[[Cerataphis]]* Lichtenstein, 1882 – tre arter i Europa. I Norden:
******** *[[Cerataphis orchidearum]]* (Westwood, 1879) – funnet i Sverige og Finland
******* slekten *[[Tuberaphis]]* Takahashi
****** gruppen Hormaphidini – åtte arter fordelt på to slekter
******* slekten *[[Hormaphis]]* Osten-Sacken, 1861 – én art i Europa:
******** *[[Hormaphis betulae]]* (Mordvilko, 1901) – finnes i Finland
****** gruppen Nipponaphidini
******* slekten *[[Dinipponaphis]]*
******* slekten *[[Distylaphis]]*
******* slekten *[[Metanipponaphis]]*
******* slekten *[[Metathoracaphis]]*
******* slekten *[[Monzenia]]*
******* slekten *[[Neohormaphis]]*
******* slekten *[[Neothoracaphis]]*
******* slekten *[[Nipponaphis]]*
******* slekten *[[Reticulaphis]]*
******* slekten *[[Sinonipponaphis]]*
******* slekten *[[Thoracaphis]]*

## Kilder
* Hormaphididae på Tree of life
* Fauna Europaea, utbredelsesdatabase over europeiske dyr 
* Bildegalleri over nordamerikanske arter
## Eksterne lenker
*
Sebastián Pozas Perea

**Sebastián Pozas Perea** (født 1876 i Zaragoza, død 1946 i México) var en spansk offiser og embedsmann. Pozas var hadde trent i kavaleriet og hadde tjent mange år i Spansk Marokko, hvor han kjempet i Rifkrigen og ble forfremmet til general etter ordre fra Miguel Primo de Riveras regjering. 

I 1930-årene tjente Pozas republikken som generaldirektør i Sivilgarden. Da den spanske borgerkrigen brøt ut med nasjonalistenes opprør mot regjeringa 18. juli 1936 forble Pozas lojal og samlet mange politimenn og paramilitære enheter for å forsvare republikken. I krigens første dager omorganiserte han Guardia Civil til *Nasjonalgarden*. 

Pozas tjente en kort periode som innenriksminister før han fikk kommandoen over sentralarméen, som nesten ble overveldet i slaget ved Jarama i februar 1937, men som deretter drev tilbake nasjonalistenes styrker rundt Madrid etter et blodig felttog som nådde høydepunktet under slaget om Guadalajara. I mai ledet Pozas et kostbart angrep mot Huesca, som kostet republikken 10&nbsp;000 mann. Pozas kjempet også i slaget om Belchite og slaget om Teruel. Under krigen ble han også med i det spanske kommunistpartiet. Etter republikkens endelige nederlag i 1939 flyktet Pozas til México, hvor han døde i 1946.

## Referanser
Spark Matsunaga

**Spark Masayuki Matsunaga** (født 8. oktober 1916 i Kukuiula på Hawaii, død 15. april 1990 i Toronto, Canada) var en amerikansk politiker. Han representerte Hawaii og Det demokratiske parti både i USAs senat og Representantenes hus. Han kom inn i Senatet i 1977, etter å ha representert Hawaii i Representantenes hus fra 1971 til 1977. Han døde av prostatakreft i 1990.

Matsunaga ble såret to ganger under den andre verdenskrig mens han kjempet sammen med 442nd Regimental Combat Team. Etter militæret gikk han på Harvard Law School.

## Referanser


## Eksterne lenker
* 
*
Livet på jorden

***Livet på jorden*** (orig: *Life on Earth: A Natural History by David Attenborough*) er en britisk naturdokumentaserie som gikk på BBC i 1979. Serien var et samarbeid med Warner Bros. og Reiner Moritz Productions. 

Serien drives fremover ved at Attenborough, som følger formatet etablert av Kenneth Clarks *[[Civilisation (TV-serie)|Civilisation]]* og Jacob Bronowskis *[[The Ascent of Man]]*, reiser rundt i verdenen for å oppspore historien om evolusjonen av livet på jorden. Som de tidligere seriene, så var denne delt opp i 13 episoder (hver cirka 55 minutter lang) slik at det ville eksakt fylle et kvart år på TV-planen. Produsent var Christopher Parsons og musikken ble komponert av Edward Williams. Serien ble produsert fra 1975 til 1978.

Den ble vist på NRK i 1979.

## Referanser


## Eksterne lenker
*
Drug court

**Drug court** er en juridisk veiledningsrett i USA som håndterer lovbrytere som er voldelige stoffmisbrukere. Drug courts opererer etter en spesialisert modell der domstolene, påtalemyndigheten, forsvarer, kriminalomsorg, politi og helsevesenet i fellesskap arbeider sammen for å hjelpe lovbryterne til å bli kvitt avhengigheten og bli produktive borgere.

I USA er det i dag over 2&nbsp;140 drug courts som representerer alle de femti statene. Den første domstolen av dette slaget ble prøvd ut i 1989 i Florida. Cirka 55&nbsp;000 personer blir behandlet  hvert år gjennom narkotikadomstolene.

I Norge er den tilsvarende ordningen kalt narkotikaprogram med domstolskontroll, hjemlet i lov om straff.

## Referanser
Arild Nybø

**Arild Finne Nybø** (født 1967) er en norsk journalist, daglig leder og fotograf. Han har vært ansatt i NRK i drøyt ti år og har siden 2009 hatt stillingen som daglig leder i Mediebruket. 

I perioden 1988-2005 var han journalist og fotograf i lokalaviser, lokal-TV, P4, NRK Sogn og Fjordane (1996–2005), og faglærer i media. Nybø var ògså med på å bygge opp Nynorsk mediesenter og var faglærer der i 2004. Han var informasjonssjef i Helse Førde i 2005. Fra 2006 var han ansatt i Firda som kanalredaktør for firda.no. Fra 2007 til 2009 var han redaksjonssjef i *[[Firda]]* og kanalsjef i Firda Media. 

I 2009 startet han selskapet Mediebruket AS der han er daglig leder. Selskapet driver innen webutvikling.

Han fikk Sogn og Fjordane journalistlags pressepris i 2002 sammen med Ottar Starheim, for å ha bygd opp NRKs Fylkesleksikon for Sogn og Fjordane.

## Referanser
Hello Mary Lou

**«Hello Mary Lou»** er en amerikansk popsang med melodi og tekst av Gene Pitney og Cayet Mangiaracina. Versjonen til Johnny Duncan ble utgitt på singlen Leader L-812 i 1960.  Versjonen til Ricky Nelson ble utgitt på singlen Imperial 5741 i april 1961. 

Den nådde en niendeplass på den amerikanske Billboard Hot 100-singlelisten 28. mai 1961, selv om den andre siden av singelen «Travellin' Man» nådde førsteplassen.

Den kom inn på den britiske singlelisten 3. juni 1961 og lå der i atten uker med en andreplass som høyeste plassering.

«Hello Mary Lou» ble en slager i størsteparten av Europa, særlig i Norge, hvor den tilbrakte fjorten uker på VG-listas førsteplass i 1961.

Sangen inneholder en innflytelsesrik gitarsolo av James Burton, ofte sitert av moderne gitarister, slik som Brian May.

## Coverversjoner
*The Seekers på deres livealbum fra 1968, *The Seekers Live at the Talk of the Town*.
*Bobby Lewis utgav en versjon i 1970 som nådde den amerikanske Country Top 15-listen. Denne sangeren må ikke bli forvekslet med han som utgav «Tossin' and Turnin'».
*Led Zeppelin på deres trippel livealbum *How the West Was Won* (innspilt 1972, utgitt 2003).
*Creedence Clearwater Revivals siste album *Mardi Gras* i 1972.
*New Riders of the Purple Sage på deres album, *Powerglide*, fra 1972.
*Statler Brothers' *Partners in Rhyme* (1985).
*Queen på albumet *Live at Wembley* (1986).
*La Musique Populaire utgav en coverversjon på albumet *A Century of Song* som deres utvalg fra 1961.

«Hello Mary Lou»  har også blitt spilt inn på fransk av Petula Clark (som «Bye Bye Mon Amour»).

## Norske versjoner
Karole og Dag Spantell har skrevet norske tekster. Karoles norske versjon bærer tittelen «Hallo Marianne». Spantells norske versjon heter «Hallo Mary Lou». 

Produsent for versjonen med Torry Enghs og Dag Spantell var Trond Eliassen.

## Referanser


## Eksterne lenker
*
Lucy Swann

**Lucy Swann** (født 1981 i Newcastle, England) er en engelsk musiker, komponist og vokalist bosatt i Oslo i Norge. Hun har utgitt musikk under eget navn, samt komponert for produksjoner innen teater og dans. I 2014 komponerte hun musikken til Det Norske Teatret sin oppsetning av Shakespeare sin Hamlet. Swanns musikk har et rytmisk fokus og er preget av harmonisk kompleksitet. Hun gjør hyppig bruk av effektpedaler og utradisjonelle virkemidler, som beatboxing.

Swann er født og oppvokst i Newcastle, og flyttet til Norge da hun var åtte.

## Diskografi

### Album
* *La Petite Mort*, TrustMe Records, 2010
* *Blue, Indigo, Violet and Death,* Egoletgo Records, 2018

### Medvirker på andre album
* *All good things*, Thom Hell, 2010
* *Risk and investments*, DU, 2010
* *(Nothing Lasts) Forever,* Sandra Kolstad, 2012

## Referanser


## Eksterne lenker
* La Petite Mort på Spotify
* Lucy Swanns offisielle nettsted
Langøy (Farsund)

**Langøy** er en øy i Farsund kommune i Agder. Øyas høyeste punkt ligger 85 moh. Øya er et populært turmål, og fra vestre til østre del av Langøy går en kommunal vei på 2,4 km, noe som er unikt i skjærgården. 

## Referanser
Vidal Sassoon

**Vidal Sassoon** (født 17. januar 1928, død 9. mai 2012) var en engelsk frisør, moteskaper og forretningsmann. Han ble født i London av jødiske foreldre. Selv om han var for ung til å tjenestegjøre under annen verdenskrig, meldte han seg til den anti-fascistiske organisasjonen 43 Group etter krigens slutt. Han vervet seg til Israels forsvar i 1948 for å delta i den arabisk-israelske krigen.

I 1982 grunnla han et senter for forskning på antisemittisme, Vidal Sassoon International Center for the Study of Antisemitism, ved Det hebraiske universitetet i Jerusalem.

Sassoon ble utnevnt til Commander of the Order of the British Empire (CBE) i 2009.

## Referanser


## Eksterne lenker
* 
*
Prosessflytskjema

Et **prosessflytskjema** er et diagram som brukes i prosessindustrien for å beskrive flyten av råstoffer og produkter i en prosess. Prosessflytskjemaet fokuserer på å gi en overordnet oversikt over prosessen, og inneholder ikke noen detaljert beskrivelse av utstyr og instrumentering. Detaljerte beskrivelser gjøres i et P&amp;ID.
Hannu Siitonen

**Hannu Juhani Siitonen** (født 18. mars 1949 i Parikkala) er en finsk tidligere friidrettsutøver som konkurrerte i spydkast. 

Siitonen debuterte i mesterskapssammenheng under EM 1971 i Helsingfors. Han kom på fjerdeplass med et kast på 83,94, bare 38 centimeter fra bronsemedaljen. Året etter, under OL 1972 i München, var han fattige 11 cm fra bronsemedaljen.
 
To år senere vant han EM 1974 i Roma med et kast på 89,58, og under OL 1976 i Montréal tok han sølvmedaljen med 87,92. 

Karrierens lengste kast var på 93,90, et resultat han oppnådde to ganger, 6. juni og 30. juli 1973, begge ganger i Helsingfors. Resultatet var også finsk rekord frem til 1986, da IAAF endret spydets utforming. Bare Seppo Räty har kastet lenger, i 1991 kastet han 96,96 med en spydtype som ikke lenger er tillatt.

Han ble finsk mester i spydkast fem år på rad 1970&ndash;1974. 

## Eksterne lenker
*
KV «Barentshav» (W340)

**KV «Barentshav»** (W 340) er et norsk kystvaktskip i Barentshav-klassen. Skipet ble døpt av daværende finansminister Kristin Halvorsen i Fosnavåg den 22. august 2009. Leveringen av fartøyet ble kraftig utsatt da Kystvakten bestemte at det skulle installeres LNG-generatorer i stedet for dieselmotorer. Lav vannstand i Donau,  og oppstartsproblemer med gassmotorene som var ny teknologi forsinket også fartøyene noe. Opprinnelig var planen at KV «Barentshav» skulle leveres i desember 2007, men da med dieselgeneratorer.

Skipet er innleid i 2009 av Kystvakten for 15 år (+ opsjoner) fra Remøy Management, som eier skipet. Skipet skal ha kostet omtrent 300 millioner kroner.

Skipet vil bli brukt i nordområdene innen fiskerikontroll, oljevern, slepekapasitet, brannvern og søks- og redningsoperasjoner.

Kystvakten hadde en periode, som strakk seg i alle fall fram til 2004, et annet bruksvakt-/kystvaktfartøy (KV 22) med samme navn operativt i nordområdene. Dette skipet skal ha vært innleid, ubevæpnet og ble bygget i 1957.

## Referanser




## Eksterne lenker
* 
*
Jorma Kinnunen

**Jorma Vilho Paavali Kinnunen** (født 15. desember 1941 i Pihtipudas, død 25. juli 2019 i Äänekoski) var en finsk spydkaster, olympisk sølvmedaljør og verdensrekordholder.
 
Jorma Kinnunen tok sølv i OL i Mexico i 1968. Under OL 1964 ble han nummer 6 (landsmannen Pauli Nevala vant) og i München 1972 ble han også nummer seks. 18. juni 1969 satte Kinnunen ny verdensrekord med et kast på 92,70&nbsp;m under et stevne i Tammerfors.

Han ble finsk mester i spydkast i 1964, 1965, 1966, 1968 og 1969.

I 1972 og 1975 vant han «Spjutkarnevalen» i Pihtipudas, en finsk spesialkonkurranse for spydkastere som arrangeres på Kinnunens fødested. Kallenavnet til den småvokste Kinnunen var «den lille kjempen fra Äänekoski». Hans sønn, Kimmo Kinnunen, ble verdensmester i spydkast i 1991.

## Referanser


## Eksterne lenker
* 
* 
*
Arthur Ratche

**Arthur Johan Ratche** (1884–1956) var en norsk journalist og forfatter.

Ratche tok middelskole i Mosjøen og ble senere journalist i Trondheim og Oslo.  

I en artikkelserie i *[[Morgenbladet]]* i 1935, publisert i boken *[[Den finske fare|Finsk fare]] for Finnmark* som kom i 1936, advarte han mot at deler av landet med stort kvensk innslag i framtiden kunne bli en del av et storfinsk rike, siden kvenene holdt på det kvenske språket og i liten grad gikk opp i norsk kultur. Han mente samene var mer nøytrale i denne spenningen, men advarte om at de i tilfelle en folkeavstemning om tilslutning til Norge eller Finland ville stemme slik de selv fant det mest fordelaktig.

I 1937 fikk han Petter Dass-medaljen for aktivt arbeid i Nordlændingernes Forening og for Nord-Norge.

## Bibliografi
* 1930: *Forlags- eller haandverksmæssig bundne bøker*
* 1935: *Helgeland*
*  
* 1941: *75 års kolonialhistorie 1866 – 20. april – 1941 : Joh. Johannson kolonial en gros Oslo*

## Kilder
* Arkivverket – Digitalarkivet Kirkebok og folketelling
*  Teemu Ryymin 1998 Finske nasjonalisters og norske myndigheters kvenpolitikk i mellomkrigstiden
* Terje Roghell: *Folk og slekt på Hemnesberget* Hemnes kommune 2007 ISBN 978-82-993491-78
Generalissimo

**Generalissimo** (italiensk *generalissimo* (den øverste general), fra spansk *generalísimo*) eller **generalissimus** (latin) er den øverste militære rangen, over feltmarskalk og flåteadmiral. Historisk ble ordet brukt om offiserer som ledet en hele hæren eller alle de væpnede styrkene for et land, og bare lå under monarken. Mange av disse var diktatorer. Ordet blir også brukt om offiserer som har skaffet seg makten i et land ved hjelp av militære midler. 

## Merkbare historiske generalissimoer
### Republikken Kina
* Chiang Kai-shek (1887–1975) – **Generalissimoen**

### Chile
* Augusto Pinochet (1973–1990) – **El Generalissimo**

### Cuba
* Máximo Gómez y Báez (1836–1905)

### Nord-Korea
* Kim Il-sung (1912–94)

### Den dominikanske republikk
* Rafael Leonidas Trujillo (1891–1961)

### Frankrike

* Henrik III av Frankrike (1551–1589)
* Henrik, 3. hertug av Guise (1550–1588)
* Ludvig II av Bourbon, prins av Condé (1621–1686)
* Henri de la Tour d'Auvergne de Turenne (1611–1675)
* Claude Louis Hector de Villars (1653–1734)
* Moritz greve av Sachsen (1696–1750)
* Jean-de-Dieu Soult (1769–1851)
* Ferdinand Foch (1851–1929)
* Maurice Gamelin (1872–1958)

### Det tysk-romerske rike
* Albrecht von Wallenstein (1583–1634)

### Mexico
* Ignacio José de Allende (1769–1811) 
* Antonio López de Santa Anna y Pérez de Lebrón (1794–1876)
* José María Morelos y Pavón

### Polen
* Jerzy Ossoliński  (1643–1648)
* Józef Poniatowski (1763–1813)

### Portugal
* Mikael av Portugal (1820–1824)
* Portugals konger fra 1834 til 1910 ble regnet som generalissimoer på grunn av deres lovelige rolle som øverstkommanderende for den portugisiske hæren.

### Russland og Sovjetunionen
* Aleksej Sjein (1662–1700)
* Aleksandr Danilovitsj Mensjikov (1673–1729)
* Anton Ulrich II, hertug av Braunschweig-Lüneburg (1714–1776)
* Aleksandr Suvorov (1730–1800)
* Josef Stalin (1878–1953)

### Spania
* Don Juan de Austria (1547–1578)
* Manuel de Godoy
* Baldomero Espartero (1793–1879) 
* Francisco Franco (1892–1975) – **Generalissimoen**

### Sverige og Norge
* Lennart Torstenson (1603–1651)
* Karl X Gustav av Sverige (1622–1660)
* Karl XIV Johan av Sverige(1763–1844)
* Fredrik 1 av Sverige

### Venezuela
* Francisco de Miranda (1750–1816)

### Venezia
* Pietro Loredan (?–1439)

### Andre italienere
* Cesare Borgia (1475–1507)
Pekka Kuvaja

**Armas Petter «Pekka» Kuvaja** (født 15. juni 1921 i Heinävesi, død 21. november 2003 i Tammerfors) var en finsk langrennsløper og bankmann.

Han var den første utlendingen som greide å gå til topps i Vasaloppet. Det skjedde i 1954, da Kuvaja på meget tungt føre vant løpet på tiden 6 timer, 22 minutter og 51 sekunder.

Før seieren hadde Kuvaja delta tre ganger med følgende plasseringer: 
* 1951 – 2
* 1952 – 3
* 1953 – 30

Kuvaja var en allsidig idrettsutøver som blant annet hadde deltatt på landslaget i orientering, og han var også en habil kappgjenger med tredjeplass i det finske mesterskapet på 50&nbsp;km i 1951. Hans fremste resultat i langrenn foruten Vasaloppseieren, var en seier i 1951 på 50&nbsp;km foran Veikko Hakulinen.

## Referanser


## Eksterne lenker
*
Arild Undheim

**Arild Undheim** (født 4. mars 1969) er en norsk volleyballspiller, volleyballtrener og lærer. Han mottok hedersprisen «Årets trener» fra Norges Volleyballforbund i sin første sesong som trener for Førde Volleyballklubbs herrelag i eliteserien.

## Spiller
På banen spiller Undheim senter.

## Trener
Høsten 2006 ble Undheim trener for herrenes seniorlag i Førde Volleyballklubb. Allerede i den første sesongen med Undheim som trener vant Førde VK sin første norgesmestertittel og kongepokalen. I 2007 mottok Undheim prisen «Årets trener» fra Norges Volleyballforbund. I 2008 vant klubbens elitelag gull i det norske seriemesterskapet. I perioden 2006–2009 kvalifiserte de seg også til deltagelse i Nordic League og i Europacupen. Etter tre år i Førde VK sa Undheim opp trenerstillingen, og oppga at han ga seg fordi han ikke hadde tilstrekkelig kapasitet. Senere gjorde Undheim imidlertid comeback som trener for Førde herrers annetlag.

## Lærer
Undheim arbeider til daglig som lærer ved Førde ungdomsskule.

## Referanser
Trinidadisk dollar

**Trinidad og Tobago dollar** (ISO 4217: TTD) er Trinidad og Tobagos valuta. Det blir normalt forkortet til $ eller TT$ for å skille det fra andre dollarvalutaer. En dollar er delt inn i 100 cent. Den erstattet Britisk Vest-India-dollar (som senere utviklet seg til dagens østkaribisk dollar) i 1964, da Trinidad og Tobago trakk seg ut av valutaunionen.
Bjørn Hesselberg

**Bjørn Theodor Hesselberg** (1949–2018) var en norsk skoleleder og kommunepolitiker (KrF) og senere sogneprest.

## Liv og virke
Han kom fra en presteslekt som sønn av Rolf Hesselberg. Han ble født i Trondheim og vokste opp i Tromsø og Målselv. Faren hadde sine siste kall som sogneprest i Nedre Stjørdal prestegjeld og prost i Stjørdal prosti.

Bjørn Hesselberg var først lærer og menighetssekretær, senere undervisningsinspektør og rektor i Kjøllefjord. Han var formann i Finnmark KrF 1980–1982 og medlem av Lebesby kommunestyre 1980–1983.

Han ble lektor med hovedfag i spesialpedagogikk i 1985 og begynte ved Aglo videregående skole på Skatval samme år. Som rektor og daglig leder utvidet han skolen og de tilknyttede virksomhetene betraktelig, og i 2010 hadde den 120 ansatte og 170 elever. Hesselberg var styremedlem i Blå Kors og leder i Kristenfolkets Edruskapsråd/RUSfri.

Han var medlem av Stjørdal kommunestyre 1988–2011, leder i KrFs kommunestyregruppe og medlem av formannskapet i flere perioder.

Han studerte teologi ved Universitetet i Tromsø gjennom ukessamlinger 2008–2010, og ble høsten 2010 sogneprest i Hommelvik.

## Referanser
Axel Jansson

**Carl Axel Jansson** (født 24. april 1882, død 22. september 1909) var en svensk skytter som deltok i de olympiske leker 1908 i London.

Jansson vant en olympisk sølvmedalje i skyting under Sommer-OL 1908 i London. Han var med på det svenske laget som kom på andreplass i lagskyting 300 meter rifle, 3 stillinger med 4711 poeng gullvinnerne Norge skjøt 5055. De andre på laget var;  Gustaf Adolf Jonsson, Per-Olof Arvidsson, Gustav-Adolf Sjöberg, Claes Rundberg og Janne Gustafsson. Jansson skjøt 801 poeng som var det tredje beste resultatet på det svenske laget.

I den individuelle konkurransen på 300 meter rifle, 3 stillinger kom han på sjuendeplass
  
## OL-medaljer
* 1908  London &ndash;  Sølv i skyting, 300 m rifle, 3 stillinger, lagskyting (Sverige)

## Eksterne lenker
*
Lensmannssteinen

**Lensmannssteinen** ved porten inn til Voss kirke er en firkantet stein på ca. 60 x 58&nbsp;cm som stikker 33&nbsp;cm opp fra asfalten. Steinen er et minne fra den tid da lensmannen hadde ansvar for å formidle informasjon fra sentrale myndigheter og å opplyse om viktige lokale forordninger. Steinen fungerte som et podium hvor kunngjøringene kunne ropes ut etter søndagsgudstjenesten. Fram til 1920 var denne ordningen en institusjonalisert del av offentlig informasjonsvirksomhet. I forbindelse med kulturminneåret 2009 ble lensmannssteinen fredet av Riksantikvaren 11. september 2009.

## Eksterne lenker
* Riksantikvaren
* Voss kommune
* BT
*
George Barnes

**George Barnes** (født 1849, død 25. januar 1934) var en britisk skytter som deltok i de olympiske leker 1908 i London.

Barnes vant en olympisk bronsemedalje i skyting under OL 1908 i London. Han kom på tredjeplass i 50 og 100 yards rifle bak sine landsmann Arthur Carnell og Harold Humby. Barnes skjøt 385 poeng en poeng mindre enn sølv- og to mindre enn gullmedaljevinneren.

## OL-medaljer
* 1908  London &ndash;  Bronse i skyting, 50 og 100 yards rifle

## Referanser


## Eksterne lenker
*
Maurice Blood

**Maurice Blood** (født 15. februar 1870, død 31. mars 1940) var en britisk skytter som deltok i de olympiske leker 1908 i London.

Blood vant en olympisk bronsemedalje i skyting under OL 1908 i London. Han kom på tredjeplass i 1000 yards rifle bak amerikaneren Joshua Millner og sin landsmann Kellogg Casey. Blood skjøt 92 poeng en poeng mindre enn sølv- og seks mindre enn gullmedaljevinneren. Blood kom på fjerdeplass løpende hjort, enkeltskudd.

## OL-medaljer
* 1908  London &ndash;  Bronse i skyting, rifle, 1000 yards

## Referanser


## Eksterne lenker
*